**BOJT KÖZSÉG ROMÁN NEMZETISÉGI**

**ÖNKORMÁNYZAT**

**2025. NOVEMBER 25-i**

**KÖZMEGHALLGATÁSI**

**ÜLÉSÉNEK JEGYZŐKÖNYVE**

**Határozat:**

|  |  |  |
| --- | --- | --- |
| 20/2025. (XI. 25.) sz. határozat | Közmeghallgatási tájékoztató elfogadásáról | G2 |

**JEGYZŐKÖNYV**

**Készült:** Bojt Község Román Nemzetiségi Önkormányzatának **2025. november 25**-én – kedd – du. 15.30 órai kezdettel a Bojti Közösségi Házban megtartott **közmeghallgatási** üléséről

**Jelen vannak:** Farkas Lászó elnök

Szabó László elnökhelyettes Szilágyi Emese Katalin képviselő

Juhász Péter aljegyző

Gálné Miklós Ibolya jegyzőkönyvvezető

**Meghívottak vendégek:** 1 fő helyi lakos

**Farkas László ülésvezető elnök köszönti a megjelenteket, megállapítja, hogy a képviselő-testület határozatképes, mivel az 3 megválasztott képviselőből 3 fő jelen van, az ülést megnyitja.**

Javasolja, hogy a meghívóban szereplő napirendi pontot tárgyalják meg.

**JAVASOLT NAPIREND:**

1. Előterjesztés a nemzetiségi önkormányzat éves munkájának bemutatására
2. Különfélék

Kéri a képviselő-testület tagjait, szavazzanak, elfogadják-e a napirendi javaslatot.

***3 jelenlevő képviselőből 3 képviselő vett részt a szavazásban, 3 képviselő igennel, 0 képviselő nemmel szavazott, 0 képviselő tartózkodott.***

**ELFOGADOTT NAPIREND:**

1. **Előterjesztés a nemzetiségi önkormányzat éves munkájának bemutatására**
2. **Különfélék**

**TÁRGYALT NAPIREND:**

1. **Előterjesztés a nemzetiségi önkormányzat éves munkájának bemutatására**

Farkas László elnök: Tájékoztatja a jelenlévőket, hogy a nemzetiségi önkormányzat 2025. évi költségvetési összege 520 000 Ft. volt. Az idei évben csak működés alapú támogatásban részesültek. Ezt az összeget 2 részben kapta meg az önkormányzat. Ezeket az összegeket főleg reprezentációs kiadásokra fordították.

Ez évben az alábbi kiadásokra került sor:

* Az Országos Román Bálon való részvétellel kapcsolatos kiadásokra 18.000 Ft.
* Március 15-i megemlékezés, koszorú vásárlására 3.000 Ft.
* Körösszegapátiban a „Tavaszköszöntő” rendezvényhez való hozzájárulás 5.000 Ft.
* Hozzájárulás 3.000 Ft önrésszel az NBER-KP-1-2025/1000264 az. számú elnyert pályázat, légkondicionáló berendezés telepítéséhez a Bojt, Ady E. u, 7. szám alatti ingatlanra.
* A Mezőpeterdi Román Nemzetiség Önkormányzat által szervezett Gasztro találkozón főzőversenyen való részvétellel kapcsolatos alapanyagok megvásárlására 15.000 Ft került biztosításra.
* 1 db Lenovo V15 G4-i5-1235U, 15,6 Full HD, 512 GB, 8GB RAM, Win11 felszereltségű notebook vásárlása 198.890 Ft értékben.
* A román nemzetiség tagjai számára egynapos kirándulást szerveztek Gyulára a Román Nemzetiségi Túra keretében, melyre 100.000 Ft-ot fordítottak.

Kéri a jelenlévőket, mondják el véleményüket, tegyék fel esetleges kérdéseiket.

Bereginé Szegedi Hajnalka polgármester: Az önkormányzat nevében megköszöni a Román Nemzetiségi Önkormányzatnak a légkondicionáló berendezések telepítésével való hozzájárulást a Teleház épületének korszerűsítéséhez.

Farkas László elnök: Reményét fejezte ki, hogy a község érdekében a jövőben is sikeresen fognak tudni együttműködni.

Mivel kérdés, további hozzászólás nem érkezett, kéri a képviselőket szavazzanak, elfogadják-e a tájékoztatót, egyetértenek-e az alábbi határozati javaslattal:

Bojt Község Román Nemzetiségi Önkormányzat Képviselő-testülete a nemzetiségi önkormányzat éves munkájának bemutatásáról szóló közmeghallgatási tájékoztatót elfogadja.

Felelős: Farkas László elnök

Határidő: 2025. november 25.

***3 jelenlevő képviselőből 3 képviselő vett részt a szavazásban, 3 képviselő igennel, 0 képviselő nemmel szavazott, 0 képviselő tartózkodott.***

**Bojt Község Román Nemzetiségi Önkormányzatának 20/2025. (XI. 25.) sz. határozata:**

Bojt Község Román Nemzetiségi Önkormányzat Képviselő-testülete a nemzetiségi

önkormányzat éves munkájának bemutatásáról szóló közmeghallgatási tájékoztatót elfogadja.

**Felelős :** Farkas László elnök

**Határidő:** 2025. november 25.

***Mivel több tárgyalandó téma nem volt, Farkas László elnök a közmeghallgatás ülését befejezettnek nyilvánította.***

kmft.

**Farkas László** **Szabó László**

elnök elnökhelyettes

**Gálné Miklós Ibolya**

jegyzőkönyvvezető